《荆轲》
明代·朱邦宪

匕首无功壮士丑，函封可惜将军首。
秦庭一死谢田光，社稷何曾计存否。
不知秦王环柱时，舞阳在前何所为。
当时太子不早遣，待客俱来应未知。

作者简介：松江府上海人，字察卿。父朱豹，官福州太守。幼敏慧，九岁丧父，哀毁如成人。为太学生。性慷慨，能急人之难。耻为纨裤子弟及儒生。博览典籍，不屑为时文，诗笔古雅绝伦。与四明沈明臣、吴门王稚登最厚善。著有《朱邦宪集》。